जम्मू-कश्मीर मुस्लिम लीग के अध्यक्ष गिरफ्तार  
जम्मू-कश्मीर मुस्लिम लीग के अध्यक्ष मुश्ताक उल इस्लाम को बटमालू इलाके स्थित उनके निवास से गिरफ्तार कर लिया गया। इसके बाद कुछ युवकों ने पथराव किया।
जम्मू-कश्मीर मुस्लिम लीग के अध्यक्ष मुश्ताक उल इस्लाम को बटमालू इलाके में स्थित उनके निवास से गिरफ्तार कर लिया गया। इसके बाद कुछ युवकों ने पथराव किया। एसएसपी आशिक बुखारी ने बताया कि मुश्ताक को गिरफ्तार किया गया है, क्योंकि उनके खिलाफ पहले से कुछ मामले थे।  हिजबुल्ला का कमांडर रह चुका मुश्ताक 1991 में गिरफ्तार हुआ था और वह 14 साल जेल में बिता चुका है। पुलिस के एक अधिकारी ने कहा कि मुश्ताक की गिरफ्तारी के बाद कुछ युवकों ने वाहनों और सुरक्षाकर्मियों पर पथराव शुरू कर दिया। स्थिति को देखते हुए अतिरिक्त सुरक्षाकर्मी वहां भेजे गए और उपद्रवियों को खदेड़ दिया गया।